Nincs édesebb a hevesi dinnyénél
Nincs édesebb a hevesi dinnyénél,
Nincs szebb leány a faluban Pörénél;
     Piros orczád tőlem hát ne takard el,
     Tekints reám gyönyörű két szemeddel.

Őszszel érik meg a szőlő édesre,
Elvitték mar szőke Pörét Hevesre.
     Keservesen zokogott a templomban,
     Bezzeg ugyan járta ám a lakziban.

Fujja a szél a ló fülén a kendőt,
Hát mi rózsám, mikor csapunk menyekzőt?
     Ha az idén megforr a bor, szüretkor,
     Férjhez viszlek édes rózsám, majd akkor.
Népköltészet